**СОФИЙСКИ УНИВЕРСИТЕТ**

**“СВЕТИ КЛИМЕНТ ОХРИДСКИ”**

**С Т А Т У Т**

**НА ПОИМЕННА СТИПЕНДИЯ**

**“БРАТЯ ЕВЛОГИ И ХРИСТО ГЕОРГИЕВИ”**

1. Академичният съвет на Софийския университет “Св. Климент Охридски” учредява стипендия на името на братя Евлоги и Христо Георгиеви в изпълнение на тяхната воля.

2. Стипендията се отпуска считано от 1.10 за срок от 10 месеца.

3. Размерът на стипендията е една минимална работна заплата.

4. Изплащането на стипендията става от собствени средства на Университета.

5. За стипендията могат да кандидатстват студенти , обучаващи се в образователно-квалификационните степени „бакалавър“ или „магистър“ след средно образование и „магистър“ след завършено висше образование от всички специалности на Университета, редовна форма на обучение, родени и жители на гр. Карлово.

6. Кандидатите от образователно-квалификационните степени „бакалавър“ или „магистър“ след средно образование трябва да са завършили втори курс на обучение със среден успех от първи и втори курс не по-нисък от мн. добър (5.00).

7. Кандидатите от образователно-квалификационната степен „магистър“ след висше образование трябва да имат завършен първи курс на обучение с успех не по-нисък от отличен (5.50).

8. Необходими документи:

- уверение за успех;

- препоръка от преподавател в СУ “Св. Климент Охридски”;

- удостоверение от РПУ – гр. Карлово за постоянно местожителство;

- копие от акт за раждане

9. В случай, че няма студенти, отговарящи на изискванията по т. 6 и 7, за стипендията могат да кандидатстват студенти, отговарящи на изискванията по т. 5.

10. Присъждането на стипендията става със заповед на Ректора.

11. Документите се подават чрез деканите на факултетите в срок до 06 ноември 2015 г.

Статутът на поименната стипендия “Братя Евлоги и Христо Георгиеви” е приет на заседание на Академичния съвет от 17.09.1997 г. и изменен с решение на Академическия съвет с протокол №6 от 01.12.2010 г.